Komisijos komunikatas Tarybai ir Europos Parlamentui - Europos ligų prevencijos ir kontrolės centro veikla užkrečiamųjų ligų srityje. Teigiami poslinkiai įsteigus centrą, planuojama veikla ir išteklių poreikis {SEK(2008) 2792} /* KOM/2008/0741 galutinis */





[pic] | EUROPOS BENDRIJŲ KOMISIJA | Briuselis, 13.11.2008 KOM(2008) 741 galutinis KOMISIJOS KOMUNIKATAS TARYBAI IR EUROPOS PARLAMENTUI Europos ligų prevencijos ir kontrolės centro veikla užkrečiamųjų ligų srityje. Teigiami poslinkiai įsteigus centrą, planuojama veikla ir išteklių poreikis {SEK(2008) 2792} KOMISIJOS KOMUNIKATAS TARYBAI IR EUROPOS PARLAMENTUI Europos ligų prevencijos ir kontrolės centro veikla užkrečiamųjų ligų srityje. Teigiami poslinkiai įsteigus centrą, planuojama veikla ir išteklių poreikis Įvadas Europos ligų prevencijos ir kontrolės centras (toliau – ELPKC) yra Europos Sąjungos agentūra, kurios užduotis – stebėti, vertinti ir teikti informaciją apie užkrečiamųjų ligų grėsmę žmonių sveikatai. Centras pradėjo veikti 2005 m. gegužės mėn., jo būstinė yra Stokholme. Nors Europos Sąjungoje visuomenės sveikata priklauso pirmiausia valstybių narių kompetencijai, ELPKC remia Europos valstybinių ligų kontrolės agentūrų veiklą. Centras renka epidemiologinę informaciją iš viso pasaulio ir teikia ją visą ES apimančią greitojo pranešimo apie infekcinių ligų protrūkius sistemai. Jis rengia ES lygmens statistiką ir tiria visas pagrindines infekcines ligas. Kai įspėjimo sistema nustatomas ES svarbos protrūkis arba kai statistika atskleidžia nerimą keliančių tendencijų, ELPKC greitai įvertina Europos visuomenės sveikatai keliamą pavojų. Kilus klausimų, į kuriuos atsakyti būtina ES lygmens mokslininkų pagalba, ELPKC tam sutelkia žinias ir patirtį iš visos Europos. Valstybių narių prašymu, ELPKC siunčia į valstybes nares ekspertus, kurie galėtų padėti su protrūkiu kovojančioms nacionalinėms valdžios institucijoms. Visose veiklos srityse ELPKC glaudžiai bendradarbiauja su Europos Komisija, valstybėmis narėmis ir kitais partneriais, kaip antai Pasaulio sveikatos organizacija (PSO), kad užkirstų kelią ligoms ir jas kontroliuotų, ir savo nustatytus faktus skelbtų Europos visuomenės sveikatos specialistams bei plačiajai Europos visuomenei. Nepriklausomų ELPKC veiklos vertinimų rezultatai rodo, jog pagrindinės suinteresuotosios šalys – Komisija ir valstybės narės – teigiamai vertina Centro teikiamas paslaugas ir mano, kad Centras labai padeda kovoti su infekcinėmis ligomis. Nepaisant to, iš tiesų Centras dar tik pradeda savo veiklą. Pagrindinės jo teikiamos paslaugos naudingos, tačiau netenkina visų suinteresuotųjų šalių poreikių ir lūkesčių. Pavyzdžiui, visą ES apimančių ligų priežiūros duomenų kokybei ir palyginamumui pagerinti būtina dar daug dirbti. Būtina stiprinti ir plėtoti ELPKC veiklą didinant visuomenės sveikatos pajėgumą valstybėse narėse, o ekspertų pagalba, kurią Centras gali suteikti atskirų valstybių valdžios institucijoms, šiuo metu gana ribota. Be to, dar daug būtina nuveikti kaupiant žinias apie veiksmingas infekcinių ligų prevencijos priemones. ELPKC administracinė valdyba, sudaryta iš visų valstybių narių, Europos Komisijos ir Europos Parlamento atstovų, 2007 m. priėmė daugiametę strateginę Centro veiklos laikotarpiu iki 2013 m. programą[1], nurodydama, kokių rezultatų tikimasi iki 2013 m. ir kokių išteklių tam reikia. Nors šiai programai prašoma didelių investicijų, būtina atsižvelgti į infekcinių ligų poveikį ekonomikai ir gyventojams. Veiksmingai bendradarbiaujant ES lygmeniu, galima padėti visoje Europoje gerinti ligų prevencijos ir kontrolės veiklą, didinti parengtį pagrindinėms epidemijoms ir užtikrinti, kad dažniau pasitaikantys protrūkiai būtų greitai sustabdyti. Todėl šios srities pajėgumo ES lygmeniu stiprinimas yra pagrįsta investicija. 1. Šio komunikato tikslas Šio komunikato ir pridedamos finansinės ataskaitos tikslas – pateikti per pirmuosius trejus veiklos metus ELPKC atliktų darbų ir tolesnės plėtros planų apžvalgą. Todėl šiame komunikate bus ypač daug dėmesio skiriama: - daugiametėje strateginėje 2007–2013 m. ELPKC programoje išdėstytiems prioritetams, kad Centras galėtų įgyvendinti savo įgaliojimus stiprinti Europos apsaugą nuo infekcinių ligų, - 2007–2013 m. finansinėms perspektyvoms, - Centro išorės vertinimo rezultatų dalims, - Centro veiklos pirmaisiais metais papildomai naudai Europos mastu 2. Dabartiniai įgaliojimai Pagal Reglamentą (EB) Nr. 851/2004, kuriuo įsteigiamas ELPKC, „Centro užduotis – nustatyti, įvertinti ir pranešti apie esamas ir atsirandančias grėsmes žmonių sveikatai dėl užkrečiamųjų ligų. Kilus nežinomos kilmės ligų, kurios gali plisti Bendrijoje arba pasiekti Bendrijos teritoriją, protrūkiams, Centras turi įgaliojimus veikti atitinkamai nacionaliniu arba Bendrijos lygiu savo paties iniciatyva, kol nustatomas protrūkio šaltinis, tada jis bendradarbiauja su atitinkamomis kompetentingomis institucijomis.“ 3. Pagrindiniai pasiekimai (2005–2007 m.) Apžvalga Ligų priežiūros ir greitojo pranešimo srityse svarbu atkreipti dėmesį, kad ELPKC veikla pagrįsta sistemomis, kurios buvo naudojamos iki jo įsteigimo. Pirmieji tinklai visos Europos duomenims apie infekcines ligas (ŽIV ir (arba) AIDS bei tuberkuliozę) rinkti buvo sukurti daugiau nei dešimtmetis iki ELPKC veiklos pradžios. 2005 m., kai ELPKC pradėjo veiklą, iš viso jau veikė 17 skirtųjų priežiūros tinklų, kuriais buvo renkami duomenys apie įvairias ligas arba ligų grupes. Kiekvienas tinklas turėjo savo struktūrą, pranešimo sistemas ir duomenų bazes. Vienas iš pagrindinių ELPKC uždavinių pradiniu veiklos etapu buvo perėjimas prie labiau integruotos ES lygmens duomenų apie infekcines ligas rinkimo sistemos. ELPKC palaipsniui perima šių tinklų veiklą ir tampa „vieno langelio“ principu veikiančia institucija ES lygmens duomenims gauti. Greitojo pranešimo srityje Europos Komisijos įgaliotas ELPKC nuo 2007 m. administravo ES išankstinio įspėjimo apie grėsmes sveikatai ir reagavimo į jas sistemą (IĮGSRS). Ši saugi sistema leidžia valstybių narių sveikatos apsaugos institucijoms keistis perspėjimais apie ligų, kurios galėtų išplisti į kitas valstybes, protrūkius. Nors ši sistema veikė jau keletą metų iki ELPKC įsteigimo, Centras padeda analizuoti epidemiologinius duomenis – informaciją, surinktą iš žiniasklaidos ir kitų neoficialių šaltinių visame pasaulyje, ir nustatytas grėsmes. ELPKC gali rengti rizikos vertinimus ir teikti mokslines konsultacijas priimant ES lygmens sprendimus – tai Europos sveikatos apsaugos srities naujovė. 2003 metais, kai SŪRS tapo susirūpinimą visame pasaulyje ir visose ES valstybėse keliančia problema, nebuvo priemonės, kuria būtų galima įvertinti grėsmę Europai arba patarti, kokio atsako reikėtų. Šalių nuomonės kai kuriais klausimais skyrėsi, pavyzdžiui: ar būtina dėl SŪRS tikrinti iš nukentėjusių šalių į ES atvykstančius žmones, ar ES piliečiams turėtų būti patariama nekeliauti į Tolimuosius Rytus. Pasiekti ES sutarimo dėl tokių priemonių svarbu todėl, kad į ES atvykstančių žmonių tikrinimas būtų veiksmingas tik tuomet, jei tai būtų daroma visose valstybėse narėse, nes sienos tarp ES valstybių narių yra atviros. ELPKC turi pajėgumų ir sistemų, skirtų reaguoti į ypatingas situacijas, be to, ELPKC bendradarbiauja su Komisija ir valstybėmis narėmis, kad Europos Sąjungoje būtų kuo geriau pasirengiama epidemijoms, o ES bendrosios pagrindinių infekcinių ligų, kurios kelia pavojų žmonių sveikatai, prevencijos ir kontrolės sistemos veiktų geriau. Šie parengties didinimo ir žinių apie visuomenės sveikatą kaupimo veiksmai – nauja veikla ES lygmeniu. Ir nors visuomenės sveikatos ekspertų mokymas prieš įsteigiant ELPKC buvo finansuojamas pagal ES Visuomenės sveikatos programą, ELPKC šią gebėjimų stiprinimo funkciją labai išplėtė. Centras gali nustatyti svarbias įrodymais pagrįstų visuomenės sveikatos žinių spragas, ir, teikdamas mokslines rekomendacijas ir rengdamas mokslines nuomones, tokių spragų ELPKC nuolat atranda. Kad patenkintų šiuos visuomenės sveikatos srities mokslinių tyrimų poreikius, Centras glaudžiai bendradarbiauja su Sveikatos ir vartotojų reikalų generaliniu direktoratu (taip pat daug remiasi jo sveikatos programa) ir Mokslinių tyrimų generaliniu direktoratu (daugiausia pagal pagrindų programą). Koordinuojant veiklą su Sveikatos ir vartotojų reikalų generaliniu direktoratu rengiami oficialūs ELPKC ir Sveikatos ir vartotojų reikalų generalinio direktorato C3 skyriaus posėdžiai, per kuriuos dalijamasi darbo programomis, ir kartą per du mėnesius vaizdo konferencijomis vykdoma stebėsena. Koordinavimas su Mokslinių tyrimų generaliniu direktoratu yra užtikrinamas ELPKC direktoriui dalyvaujant Mokslinių tyrimų generalinio direktorato patariamosios tarybos veikloje (visų pirma siekiama, kad Mokslinių tyrimų generaliniam direktoratui skelbiant kvietimus teikti pasiūlymus būtų atsižvelgta į ELPKC ekspertų nurodytus visuomenės sveikatos srities mokslinius tyrimus). Be to, Komisijos ir ELPKC darbuotojai dažnai susitinka per įvairius renginius, kuriuose, be kitų dalykų, aptaria mokslinių tyrimų poreikius, pavyzdžiui, neseniai vyko du susitikimai – dėl naujų tuberkuliozės diagnostikos priemonių būtinybės ir dėl būtinybės moksliškai tirti gripo perdavimą. Šiomis formaliomis ir neformaliomis priemonėmis ELPKC siekia sukurti sąveiką ir išvengti, kad jos veikla nesutaptų su veikla pagal kitas Bendrijos finansuojamas programas. Centro vertinimas Centro išorės vertinimas buvo užsakytas 2007 m. gegužės mėn. paskelbus atvirą kvietimą teikti paraiškas. Buvo vertinama a) galima būtinybė išplėsti Centro užduotis, kad jo veikla apimtų kitas svarbias Bendrijos lygmens veiklos kryptis visuomenės sveikatos srityje, ypač sveikatos priežiūros srityje, ir b) kitų tokių peržiūrų laikas (Reglamento (EB) Nr. 851/2004 31 straipsnis). Galutinė ataskaita[2] administracinei valdybai pateikta 2008 m. rugsėjo mėn. Vertintojai priėjo prie išvados, kad „atsižvelgiant į aplinkybes, t. y. į tai, kad ELPKC veikia vos dvejus metus, jo veikla vertinama teigiamai“. Ataskaitoje daroma išvada, kad „ELPKC buvimas yra pagrįstas ir kad jis gali pradėti plėtoti savo veiklą“ , ir toliau patvirtinama, kad „Centras labai prisidėjo kovodamas su užkrečiamomis ligomis, įgijo nepriklausomo mokslinės kompetencijos centro reputaciją, suinteresuotųjų šalių laikomas davęs papildomos naudos, ypač teikdamas labai naudingą informaciją bei plėtodamas tinklus, ir kad jo veikla pastebima tarptautinėje arenoje“ . Vertintojai taip pat įvardijo keletą spręstinų klausimų, kaip antai tolesnį įvairių susijusių dalyvių bendradarbiavimą dalijantis informacija apie pavojus, taip pat poreikį išaiškinti Komisijos, ELPKC ir valstybių narių vaidmenis ir pareigas vertinant bei valdant riziką. Išorės vertintojai taip pat rekomenduoja ELPKC toliau didinti efektyvumą, ypač toliau plėtojant valdymo informacines sistemas, skatinant funkcinių vienetų bei horizontaliųjų ligoms skirtų programų koordinavimą, ir geriau nustatant darbo tvarką. Dėl galimų agentūros įgaliojimų pokyčių išorės vertinimo ataskaitoje daroma išvada, kad ELPKC turėtų sutelkti dėmesį į dabartinių užduočių įtvirtinimą, suteikiant Centrui galimybių pradėti naują veiklą pagal dabartinius įgaliojimus. 4. 2007–2013 m. uždaviniai Įgaliojimų vykdymas įgyvendinant daugiametę strateginę programą Vadovaudamasi reglamento dėl ELPKC įsteigimo 14 straipsnio 5 dalies d punktu, Centro administracinė valdyba 2007 m. birželio mėn. priėmė daugiametę strateginę 2007–2013 m. programą, kuria grindžiamas Centro įgaliojimu nustatytų uždavinių įgyvendinimas. Atitinkamai parengtos Centro 2007 m. ir 2008 m. metinės darbo programos. Pagal pirmąjį metinį epidemiologinį pranešimą atlikta užkrečiamųjų ligų Europos Sąjungoje padėties analizė Centrui leido nustatyti pagrindinius uždavinius, su kuriais susiduria Europa. Juos ketinama spręsti pagal daugiametę strategiją. Nustatyti septyni veiklos uždaviniai. Darbas apims keletą platesnio pobūdžio prioritetinių veiksmų. Pateikiamoje lentelėje apibendrinamos pagrindinės daugiametės strateginės programos kryptys ir jų atitiktis dabartinei ELPKC veiklos struktūrai. ELPKC daugiametės strateginės 2007–2013 m. darbo programos uždaviniai | ELKPC struktūra ir ryšys su reglamentu dėl ELKPC įsteigimo | Iki 2013 m. | 1. „ELPKC labai prisidės kaupiant mokslinių žinių apie užkrečiamąsias ligas ir jų pasekmes sveikatai, pagrindinius veiksnius, prevencijos bei kontrolės metodus, bazę ir tobulins sandaros ypatumus, kuriais didinamas jų prevencijos ir kontrolės programų efektyvumas bei veiksmingumas“. | Programos, skirtos: a. kvėpavimo takų infekcijoms (gripas ir TBC); b. lytiškai plintančioms infekcijoms, įskaitant ŽIV ir per kraują plintančius virusus; c. per maistą ir vandenį plintančioms ligoms ir zoonozėms; d. atsirandančioms ir ligų sukėlėjų pernešamoms ligoms; e. ligoms, nuo kurių esama vakcinų; f. atsparumui antimikrobiniams preparatams ir su sveikatos apsauga susijusioms infekcijoms. (Sprendimo 2119/98/EB 2 straipsnis) | 2. „ELPKC bus pagrindinis užkrečiamųjų ligų stebėsenos Europos Sąjungoje centras ir autoritetingas paramos valstybėms narėms, stiprinančioms priežiūros sistemas, centras“. | Priežiūra (5 ir 11 straipsniai) | 3. „ELPKC įgys patikimą mokslinės kompetencijos ir vadovavimo reputaciją tarp kitų visuomenės sveikatos srities partnerių, be to, jis bus pagrindinis mokslinės informacijos ir konsultacijų apie užkrečiamąsias ligas šaltinis Komisijai, Europos Parlamentui, valstybėms narėms ir jų piliečiams“. | Mokslinės konsultacijos (6 straipsnis) | 4. „ELPKC bus pavyzdinis pagalbos centras Europos Sąjungoje nustatant, vertinant, tiriant ir suderintai reaguojant į kylančias užkrečiamųjų ligų grėsmes, įskaitant grėsmes, susijusias su sąmoningu biologinių medžiagų išleidimu į aplinką ir nežinomos kilmės ligas“. | Parengtis ir reagavimas (8 ir 10 straipsniai) | 5. „Iki 2013 m. ELPKC taps pagrindiniu pavyzdiniu pagalbos centru Europos Sąjungoje, kurio paskirtis – mokymais stiprinti ir didinti užkrečiamųjų ligų ir nežinomos kilmės ligų prevencijos ir kontrolės pajėgumus“. | Mokymas (9 straipsnis) | 6. „Iki 2013 m. ELPKC teikiami pranešimai taps pagrindiniu Europos autoritetingos ir nepriklausomos šios srities mokslinės bei techninės informacijos šaltiniu, ir ELPKC taps pagrindiniu pavyzdiniu pagalbos centru Europos Sąjungoje, skirtu informuoti apie pavojų, kylantį dėl užkrečiamųjų ligų“. | Informavimas apie sveikatą (11 ir 12 straipsniai) | 7. „ELPKC įgyvendins struktūrines užkrečiamųjų ligų srities bendradarbiavimo su visomis valstybėmis narėmis, Komisija bei kitomis atitinkamomis Europos Sąjungos agentūromis programas ir glaudžiai bendradarbiaus su PSO bei kitais pasirinktais partneriais regioniniu ir pasauliniu lygmenimis“. | Partnerystė (4, 5, 10 ir 12 straipsniai) | 8. „Valdyti, vadovauti, užtikrinti sklandžią vadybą bei organizavimą ir, teikiant paslaugas bei lengvinant Centro vykdomą veiklą, skatinti kompetenciją, taip pat užtikrinti, kad žmogiškieji bei finansiniai ištekliai būtų tinkamai ir veiksmingai valdomi, ir kad Centre būtų gera darbo aplinka“. | Centro direktoriaus kabinetas ir administracija | Planuojama prioritetinė veikla ir naujų darbuotojų skaičius Pagrindinis ELPKC plėtros uždavinys yra užtikrinti, kad ELPKC kompetencija apimtų visas 55 ligų sritis, už kurias jis atsakingas, nes kol kas šis tikslas nepasiektas. Todėl numatyta skirti didelę papildomų personalo išteklių dalį konkrečioms ligoms skirtoms programoms, kartu didinti funkcinių skyrių pajėgumą, atsižvelgiant į darbuotojų kompetenciją atitinkamų ligų srityse. Be to, ELPKC užduotims vykdyti reikalinga specializuota, daugiausia gydytojų, kompetencija, todėl teikiami pasiūlymai dėl atitinkamos darbuotojų profesinių kategorijų sistemos[3] ir prašoma techninės bei administracinės pagalbos, kad jie galėtų visą dėmesį sutelkti į savo kompetencijos sritį. Darbo krūvio rodikliai 2007 m. | 2008 m. | 2009 m. | 2010 m. | % pokytis 2008–2010 m. | Darbuotojų skaičiaus didėjimas 2008–2010 m. | 1 uždavinys (konkrečioms ligoms skirtos programos) | 89 %(a) | ES konkrečioms ligoms skirtų programų (įgyvendinamų) skaičius | 0 | 1 | 2 | 5 | 400 % | Paramos LSP* planams ir šalims iniciatyvų skaičius | 3 | 7 | 14 | 18 | 157 % | Vizitų į šalis skaičius | 4 | 7 | 10 | 15 | 114 % | LSP gairių dokumentai | 3 | 5 | 9 | 12 | 140 % | *Konkrečioms ligoms skirtos programos | a) 16 papildomų darbuotojų, kad iš viso būtų 34 darbuotojai, daugiausia ekspertų antimikrobinio atsparumo, legionelių stebėsenos, per maistą ir vandenį plintančių ligų, gripo srityse, kurios pripažintos prioritetinėmis ten, kur būtina sukurti ar sustiprinti pajėgumus. | 2 uždavinys (priežiūra) | 2007 m. | 2008 m. | 2009 m. | 2010 m. | 45 %(b) | Parama EPS* ir (arba) mokymai valstybėse narėse | 0 | 215 | 150 | 150 | -30 %** | Išsamesnė informacija apie ligas, apie kurias pranešta pagal EPS (47 ligos) | 8 | 12 | 18 | 27 | 125 % | Ataskaitų skaičius | 2 | 4 | 8 | 11 | 175 % | Ekspertų posėdžių skaičius | 14 | 17 | 28 | 28 | 65 % | (koordinavimo grupės, priežiūros darbo grupės) | * EPS – Europos priežiūros sistema | ** 2008 m. yra pagrindiniai metai, kai buvo pradėta įgyvendinti ESP, todėl jais vyko daugiau mokymų | b) 10 papildomų darbuotojų, kad iš viso būtų 32 darbuotojai, kurie reikalingi koordinavimo gebėjimams didinti ir žinioms gilinti, siekiant užtikrinti visų tinklų perdavimą ELPKC, daugiausia ekspertų duomenų valdymo ir bendrosios priežiūros srityje | 3 uždavinys (mokslinės konsultacijos) | 2007 m. | 2008 m. | 2009 m. | 2010 m. | 59 %(c) | Mokslinių nuomonių ir gairių valstybėms narėms skaičius | 10 | 12 | 14 | 20 | 67 % | Skubiųjų konsultacijų Komisijos ir (arba) EP prašymu skaičius | 8 | 20 | 30 | 30 | 50 % | Naujienų ir naujos informacijos apie svarbius mokslinius atradimus skaičius | 50 | 75 | 120 | 150 | 100 % | Ekspertų posėdžių skaičius | 7 | 10 | 25 | 35 | 250 % | Mokslinei paramai per savaitę skirtų valandų skaičius | 100 | 150 | 180 | 200 | 33 % | c) 10 papildomų darbuotojų, kad iš viso būtų 27 darbuotojai, kurie turėtų teikti mokslines konsultacijas, plėsti veiklą užkrečiamųjų ligų aplinkos veiksnių (klimato kaita) srityje ir ekonominį pajėgumą, siekiant apimti ligų plitimą – visas pagrindines darbo programos sritis | 4 uždavinys (parengtis ir reagavimas) | 2007 m. | 2008 m. | 2009 m. | 2010 m. | 57 % (d) | Stebimos grėsmės | 168 | 300 | 350 | 400 | 33 % | Registruoti pranešimai apie naujus atvejus | 1 360 | 2 400 | 2 800 | 3 200 | 33 % | Įvertintos grėsmės | 142 | 250 | 300 | 330 | 32 % | Grėsmės, į kurias būtina reaguoti tam tikru būdu | 66 | 110 | 130 | 150 | 36 % | Grėsmių vertinimai, perduoti IĮGSRS ir (arba) paskelbti svetainėje | 9 | 16 | 18 | 20 | 25 % | d) 8 papildomi darbuotojai, kad iš viso būtų 22 darbuotojai, kurie turėtų didinti parengties ir reagavimo pajėgumus, kaupti patirtį biologinio terorizmo srityje, didinti pajėgumus grėsmių nustatymo srityje ir užtikrinti išsamų informavimą visose valstybėse narėse | 5 uždavinys (mokymas) | 2007 m. | 2008 m. | 2009 m. | 2010 m. | 33 % (e) | Europos intervencinių epidemiologų mokymo programos (EPIET) dalyvių skaičius | 18 | 19 | 22 | 27 | 42 % | Dalyviai iš valstybių narių | 185 | 280 | 320 | 400 | 43 % | Mokymo savaičių skaičius | 15 | 20 | 23 | 26 | 30 % | e) 2 papildomi darbuotojai, kad iš viso būtų 8 darbuotojai, kurie turėtų didinti mokymo pajėgumus | 6 uždavinys (informavimas apie sveikatą) | 2007 m. | 2008 m. | 2009 m. | 2010 m. | 67 % (f) | Tarptautinių posėdžių skaičius | 4 | 6 | 7 | 75 % | Sistemos „Eurosurveillance“ abonentų skaičius | 10 256 | 14 300 | 16 000 | 17 500 | 22 % | Sistemoje „Eurosurveillance“ paskelbtų straipsnių skaičius | 254 | 310 | 335 | 360 | 16 % | Žiniatinklio vienetų skaičius | 2 484 | 3 500 | 10 000 | 15 000 | 329 % | Daugiakalbių žiniatinklio vienetų skaičius | 0 | 400 | 2 000 | 3 000 | 650 % | Visuomenės sveikatos kampanijų rinkinių skaičius | 1 | 2 | 3 | 3 | 50 % | Informacinių stendų moksliniuose posėdžiuose skaičius | 9 | 18 | 25 | 30 | 67 % | Pranešimų ir (arba) pareiškimų spaudai skaičius | 40 | 45 | 50 | 60 | 33 % | Daugialypės terpės naujienų ir (arba) transliacijų internetu skaičius | 7 | 5 | 8 | 12 | 140 % | f) 10 papildomų darbuotojų, kad iš viso būtų 25 darbuotojai, kurie turėtų sustiprinti informavimą apie sveikatą, taip pat nepriklausomų vertintojų informaciją, siekiant užtikrinti veiksmingą informavimą, didesnį informuotumą valstybėse narėse, žiniasklaidos ir visuomenės informavimą; mokslinės komunikacijos bei žiniatinklio tarnybų ekspertai ir redaktoriai | 7 uždavinys (partnerystė) | 2007 m. | 2008 m. | 2009 m. | 2010 m. | 50 % (g) | Susitikimų su kompetentingomis institucijomis skaičius | 75 | 85 | 90 | 95 | 12 % | Posėdžiai ir (arba) vaizdo konferencijos su Komisija arba Europos Parlamentu ir (arba) ES institucijomis | 52 | 65 | 77 | 82 | 26 % | Posėdžiai ir (arba) vaizdo konferencijos su PSO | 18 | 24 | 30 | 30 | 25 % | Posėdžiai ir (arba) vaizdo konferencijos su šalimis kandidatėmis | 0 | 10 | 18 | 24 | 140 % | g) 2 papildomi darbuotojai, kad iš viso būtų 6 darbuotojai, kurie reikalingi dėl darbo krūvio, padidėjusio įsteigus kompetentingas įstaigas, ir poreikio stiprinti ryšius su ES institucijomis kaimynystės politikos srityje | 8 uždavinys (vidinis) | 2007 m. | 2008 m. | 2009 m. | 2010 m. | 35 % (h) | 8 uždavinio rodikliai yra labiau kiekybiniai negu kokybiniai ir susiję su atitinkamu (laiko ir kokybės) reagavimo į veiklos poreikius lygmeniu. | Tačiau galima naudoti šiuos rodiklius, kurie priklauso nuo biudžeto ir darbuotojų skaičiaus didėjimo: | Įsipareigojimų skaičius | 359 | 450 | 500 | 550 | 22 % | Išmokų skaičius | 3 885 | 5 000 | 6 500 | 7 000 | 40 % | Užsakytų misijų skaičius | 660 | 810 | 950 | 1 050 | 30 % | IRT pagalbos tarnybos prašymų per dieną skaičius | 15 | 35 | 50 | 55 | 57 % | Susitikimų ir (arba) seminarų ir t. t. dalyvių skaičius | 1 571 | 1 704 | 1 800 | 1 950 | 14 % | Pokalbių dėl darbo skaičius | 470 | 390 | 390 | 290 | -26 %* | *mažiau pokalbių dėl darbo, kai darbuotojai yra, tačiau numatoma, kad bus daugiau mokomasi ir siekiama įgūdžių | h) 12 papildomų darbo vietų, įskaitant strateginio valdymo eksperto, vyriausiojo mokslininko, statybos valdytojo, IRT saugumo verslo tęstinumo specialistų, kurie turėtų patenkinti dėl organizacijos ir jos konkrečių veiklos sričių plėtros iškilusius poreikius | Išteklių plėtotė Nr. 2 | Priežiūra | 13 | 22 | 10 | 32 | Nr. 3 | Mokslinės konsultacijos | 12 | 17 | 10 | 27 | Nr. 4 | Parengtis ir reagavimas | 11 | 14 | 8 | 22 | Nr. 5 | Mokymas | 5 | 6 | 2 | 8 | Nr. 6 | Informavimas apie sveikatą | 7 | 15 | 10 | 25 | Nr. 7 | Partnerystė | 2 | 4 | 2 | 6 | Nr. 8 (vidinis) | Valdymas, vadyba, administracinės paslaugos | 8 20 | 8 26 | 2 10 | 10 36 | Iš viso | 90 | 130 | 70 | 200 | * Laikinieji tarnautojai Finansinis padidėjusio darbuotojų skaičiaus poveikis jau įtrauktas į Centro biudžeto projektą. Subsidijos, kurią tikimasi gauti iš Bendrijos biudžeto, dydis visiškai atitinka esamas Komisijos finansines programas pagal daugiametės 2007–2013 m. finansinės programos eilutes“. Milijonais eurų ELPKC pagrindinis biudžetas (einamosiomis kainomis) pagal 2007–2013 m. finansinę programą Toliau pateiktoje lentelėje parodyta, kaip kinta biudžeto paskirstymas 2007–2013 m. Tūkstančiais eurų 17 03 03 01 | NPI | Diferencijuotosios | NE | TAIP | NE | Nr. 3b | 17 03 03 02 | NPI | Diferencijuotosios | NE | TAIP | NE | Nr. 3b | 4. IŠTEKLIŲ APŽVALGA 4.1. Finansiniai ištekliai 4.1.1. Įsipareigojimų asignavimų (ĮA) ir mokėjimų asignavimų (MA) suvestinė Mln. EUR (tūkstantųjų tikslumu) Veiklos išlaidos[4] | EEE ir (arba) ELPA valstybės narės | f | 0,604 | 0,935 | 1,000 | 1,450 | 1,500 | 1,530 | 1,550 | 8,569 | IŠ VISO ĮA, įskaitant bendrą finansavimą | a+c+d+e+f | 28,309 | 40,235 | 50,700 | 57,850 | 59,000 | 60,230 | 61,350 | 355,719 | 4.1.2. Suderinamumas su finansiniu programavimu ( Pasiūlymas atitinka esamą finansinį programavimą. ( Atsižvelgiant į pasiūlymą, reikės pakeisti atitinkamų finansinės perspektyvos išlaidų kategorijų programas. ( Įgyvendinant pasiūlymą, gali tekti taikyti Tarpinstitucinio susitarimo[5] nuostatas (t. y. taikyti lankstumo priemonę arba patikslinti finansinę perspektyvą). 4.1.3. Finansinis poveikis įplaukoms ( Pasiūlymas neturi finansinio poveikio įplaukoms ( Pasiūlymas įplaukoms turi tokį finansinį poveikį: 4.2. Žmogiškųjų išteklių visos darbo dienos ekvivalentas (įskaitant pareigūnus, laikinuosius ir išorės darbuotojus) – išsami informacija pateikta 8.2.1 punkte. Netaikomas 5. YPATYBĖS IR TIKSLAI 5.1. Trumpalaikiai ir ilgalaikiai poreikiai ES egzistuoja daug įvairių infekcinių ligų, kurios ir netolimoje ateityje kels grėsmę žmonių sveikatai. Kadangi žmonių, gyvūnų ir prekių judėjimas Europos Sąjungoje dabar yra beveik laisvas, vis labiau aiškėja, kad reikia bendro ligų plitimo prevencijos metodo. Nors prevencijos ir sveikatos priežiūros sritis vis dar labai reglamentuojama pagal subsidiarumo principą, akivaizdu, kad būtina įsteigti centrą, tokį kaip ELPKC, kuris padėtų koordinuoti priemones. Dėl infekcinių ligų ne tik kenčia gyventojai, jos užkrauna tam tikrą ekonominę naštą valstybių biudžetams: antibiotikams atsparios bakterijos sukelia infekcijas, dėl kurių pailgėja gydymas ligoninėje ir prireikia specialių medicininių procedūrų; naujas pandeminis gripas kai kurioms šalims padarė nuostolių, vertinamų keliais jų BVP procentiniais punktais; kelios valstybės narės ypač daug nuostolių patiria dėl ŽIV sukeltos infekcijos gydymo. Net infekcinių ligų prevencija turi savo kainą – beveik visi ES vaikai paskiepijami pustuziniu skirtingų skiepų, ir ne veltui. ELPKC uždavinys – padėti sukurti geriausius ir ekonomiškiausius prevencijos būdus ir padėti valstybėms narėms juos įgyvendinti. Galutinis tikslas – visiškas ligos išnaikinimas, ir, kaip įrodo pavyzdys su raupais, kurie buvo išnaikinti prieš 30 metų, tai teikia daug ekonominės naudos. Nors tai ir neįmanoma daugeliui ligų, tikslas ES išnaikinti, pvz., tymus, aiškiai pasiekiamas. 5.2. Bendrijos dalyvavimu duodama papildoma vertė, pasiūlymo derėjimas su kitomis finansinėmis priemonėmis ir galima sinergija 2003 m. pasiūlyme buvo atkreiptas dėmesys į papildomą vertę, kurią duoda Bendrijos dalyvavimas, ir būtinybę stiprinti valstybių narių bendradarbiavimą, kaip tik todėl buvo įkurta agentūra. ELKPC pateisino lūkesčius visose jo įgaliojimo srityse. ELPKC ES lygmeniu duoda papildomos vertės dėl teikiamos konsoliduotos įrodymų, remiančių užkrečiamųjų ligų prevenciją ir kontrolę, analizės ir apžvalgos. Kartu su kompetentingomis institucijomis jis nurodo spragas ir padeda apibrėžti bei stiprinti mokslinių tyrimų visuomenės sveikatos srityje darbotvarkę. Laikantis koordinuoto požiūrio į priežiūrą Europos lygmeniu, galima standartizuoti duomenų rinkimą bei padidinti išlaidų efektyvumą, ir, siekiant politikos formuotojus informuoti apie veiksmingas prevencijos ir kontrolės priemones, teikti palyginamuosius duomenis. Centras valstybėms narėms suteikia galimybę dalytis gerąja patirtimi, remiantis įrodymais grindžiamomis priemonėmis. ELPKC centralizuotai visai Europos Sąjungai atlieka vertinimus ir teikia gaires; to ypač reikia mažoms šalims arba šalims, kurios pačios neturi pakankamai tos srities pajėgumų. Vykdydamas veiklą parengties srityje, Centras valstybėms narėms reguliariai teikia pranešimus apie tarptautinę epidemiologinę padėtį ir šia veikla ilgainiui galima panaikinti poreikį kiekvienoje šalyje kaupti epidemiologinius duomenis, kuriam reikia daug išteklių. Atlikdamas skubius visuomenės sveikatos vertinimus, ELPKC taip pat gali palengvinti suderintą reagavimą į kelioms valstybėms narėms iškylančias grėsmes. Įgyvendinant abi – priežiūros ir reagavimo – funkcijas naudojamasi bendrais ES lygmens metodais, kurių mokoma įvairiuose Centro kursuose, rengiamuose valstybių narių valstybinių institucijų šios srities ekspertams. ELPKC padeda Komisijai kurti aktyvų tinklą, skirtą informuoti apie pavojų, nes turint tvirtus „ramiuoju laikotarpiu“ sukurtus ryšių tinklus, Europos ir valstybių informacija galimai iškilsiančios didelės sveikatos grėsmės akivaizdoje gali būti suvokiama kaip teikiama laiku, patikima, nuosekli ir autoritetinga. 5.3. Pasiūlymo tikslai, numatomi rezultatai ir susiję rodikliai, atsižvelgiant į valdymo pagal veiklos rūšis sistemą Centras prisideda prie visuomenės sveikatos programos tikslų (Bendrijų biudžeto 17 03 skyrius). Trumpalaikiai ir ilgalaikiai Centro tikslai, kaip pabrėžta šiame komunikate, pateikiami atsižvelgiant į jo daugiametę strateginę 2007–2013 m. programą. 5.4. Įgyvendinimo metodai (orientaciniai) ( Centralizuotas valdymas ( tiesioginis, vykdomas Komisijos ( netiesioginis, įgaliojant: ( vykdomąsias agentūras ( Europos Bendrijų įkurtas įstaigas, nurodytas finansinio reglamento 185 straipsnyje. ( nacionalines viešojo sektoriaus įstaigas ar įstaigas, teikiančias viešąsias paslaugas ( Pasidalijamasis arba decentralizuotas valdymas ( kartu su valstybėmis narėmis ( kartu su trečiosiomis šalimis ( Bendras valdymas su tarptautinėmis organizacijomis (nurodyti) 6. STEBĖSENA IR VERTINIMAS 6.1. Stebėsenos sistema Tam, kad ELPKC teiktų kokybiškas specializuotas paslaugas, kurių iš jo tikimasi (laikantis skaidrių procedūrų), reikia atidžiai sekti trumpalaikių rezultatų rodiklius. Ši sistema buvo sukurta, siekiant atsakyti į svarbiausią klausimą – ar ELPKC pasiekė teigiamų pokyčių, kurių buvo tikimasi priimant reglamentą dėl jo įsteigimo ir siekiama daugiamete strategine 2007–2013 m. programa. Pačioje daugiametės strateginės programos įgyvendinimo pradžioje administracinei valdybai buvo pateikti ir patvirtinti konkretūs rodikliai (2008 m. kovo mėn.). Jie bus naudojami visą vertinimo laikotarpį ir bus stebima pažanga siekiant numatytų uždavinių, taip pat pagal juos bus surinkta svarbios informacijos 2013 m. vyksiančiam galutiniam uždavinių įgyvendinimo vertinimui. Nustatant rodiklius remtasi toliau pateiktais principais. Kiekvienam uždaviniui skirtas vienas rodiklių rinkinys . Šie rodikliai parinkti taip, kad pagal juos būtų galima aiškiai įvertinti ar ir kokiu mastu buvo pasiektas galutinis tikslas. Kiekvienas kriterijus privalo būti išdėstytas aiškiai ir kuo trumpiau. Reikėtų pasistengti kuo labiau sumažinti kriterijų skaičių, tačiau pagal juos turi būti įmanoma įvertinti kiekvienos srities laimėjimus. Kriterijai privalo būti tikroviškai ir pagrįstomis pastangomis pamatuojami . Atliekama kiekvieno rodiklio siūlomo duomenų šaltinio, jo prieinamumo ir patikimumo analizė, o ELPKC įdiegta skirtoji informacinė sistema duomenims sistemingai rinkti ir analizuoti. 2010 m. administracinė valdyba pateiks 2007–2013 m. programos pusės laikotarpio pažangos vertinimą. Galutinis daugiametės programos rezultatų iki 2013 m. vertinimas suplanuotas taip, kad administracinė valdyba rezultatus turėtų prieš apsispręsdama dėl kitos – 2014–2020 m. – daugiametės strateginės programos. Galiausiai, pasibaigus kiekvieniems metams, ELPKC darbuotojai sistemingai vertins, kaip įgyvendintas metinis darbo planas ir kartu – savo teikiamas paslaugas bei įgyvendinimo proceso veiksmingumą. Pastarasis vertinimas bus naudojamas Direktoriaus metinėje ataskaitoje administracinei valdybai. 6.2. Vertinimas 6.2.1. Ex-ante vertinimas Netaikomas 6.2.2. Priemonės, kurių buvo imtasi atlikus tarpinį ir (arba) ex-post vertinimą (panašios ankstesnės veiklos patirtis) Centro išorės vertinimas buvo užsakytas 2007 m. gegužės 20 d., kaip numatyta 2004 m. balandžio 21 d. Europos Parlamento ir Tarybos reglamente (EB) Nr. 851/2004. „31 straipsnis. Iki 2007 m. gegužės 20 d. centras paveda atlikti nepriklausomą jo laimėjimų išorės vertinimą remiantis administracinės valdybos, kuri dėl to susitaria su Komisija, nustatytomis užduotimis. Įvertinime vertinamas: a) galimas poreikis išplėsti centro kompetenciją, kad apimtų kitą svarbią Bendrijos lygmens veiklą visuomenės sveikatos priežiūros, ypač sveikatos stebėsenos srityje ir b) laikas, pasirinktas kitoms tokioms peržiūroms.“ Centras paskelbė atvirą kvietimą teikti paraiškas. Užduotis, Komisijai pritarus, nustatė administracinės valdybos darbo grupė. Rangovas per pastaruosius mėnesius surengė daugiau nei 80 svarbiausių suinteresuotųjų šalių (ES institucijų ir agentūrų, tarptautinių organizacijų, ES priežiūros tinklų, valstybių priežiūros institutų, valstybių sveikatos ministerijų ir ELPKC darbuotojų) apklausų. Šio pirmojo išorės vertinimo rezultatai skelbiami http://ecdc.europa.eu/en/About_us/Key_documents/ 6.2.3. Būsimų vertinimų sąlygos ir dažnumas Nepriklausomi išorės vertinimai bus užsakomi kas 5 metus. 7. KOVOS SU SUKčIAVIMU PRIEMONėS Kovojant su sukčiavimu, korupcija ir kita neteisėta veikla, Reglamento (EB) Nr. 1037/1999 nuostatos šiai agentūrai taikomos be apribojimų. Ši agentūra yra 1999 m. gegužės 25 d. Tarpinstitucinio susitarimo dėl OLAF atliekamų vidaus tyrimų Šalis. Sprendimuose dėl finansavimo ir jų įgyvendinimo susitarimuose bei juose numatytose priemonėse aiškiai nustatoma, kad prireikus Audito rūmai ir OLAF gali atlikti agentūros lėšų gavėjų ir už jų skirstymą atsakingų pareigūnų patikrinimus vietoje. 8. IŠSAMI INFORMACIJA APIE IŠTEKLIUS 8.1. Pasiūlymo tikslai, vertinant pagal finansines išlaidas Žiūrėti komunikato 4 punkto lentelę, kurioje aprašomi ELPKC 2007–2013 m. laikotarpio uždaviniai. Laukiamų rezultatų apžvalga pagal tikslus atskirai pateikiama Tarnybų darbiniame dokumente, kuriame išsamiai išdėstyta tolesnė Centro plėtra 2009–2013 m. programavimo laikotarpiu. 8.2. Administracinės išlaidos Ši priemonė neturi poveikio Bendrijos biudžeto administracinėms išlaidoms ir Komisija jai tiesiogiai neskiria jokių žmogiškųjų išteklių. Agentūros administracinės išlaidos, taip pat išlaidos personalui, finansuojamos iš Biudžeto veiklos eilutės 17 03 03 01. [1] http://ecdc.europa.eu/en/About_us/Key_documents/Documents/ECDC_MAS_.pdf. [2] http://ecdc.europa.eu/en/About_us/Key_documents/...... [3] Centras yra įsipareigojęs toliau tinkamai dokumentuoti ir smulkiai išdėstyti būsimus personalo įdarbinimo planus, atsižvelgiant į daugiametės personalo politikos planus, ir suderinti juos su Komisijos gairėmis. [4] Išlaidos, nepriklausančios atitinkamos xx antraštinės dalies xx 01 skyriui. [5] Žr. Tarpinstitucinio susitarimo 19 ir 24 punktus.